ادهم / ماتعرفيش إنى أقدر أقراء أفكارك ومن عنيكى أقدر أقولك كل أسرارك  ياسمين / طبيب روحانى حضرتك  هههههههههه  ادهم / ههههههه لاء أنا طبيب بيحب قمر  مالك يا ياسمين ؟؟  ياسمين / هى ولدتك كانت بتقولك إيه ؟؟  ادهم / عادى كانت بتأكد علينا إننا نيجى العزمه بتاعه يوم الجمعه  ياسمين / بس كده مش قلتلك حاجه تانيه !!  ادهم / حاجه تانيه زى إيه ؟؟  ياسمين / لاء ياقلبى خلاص مافيش  ادهم / تانى يا ياسمين أنا عرفت قصدك إيه  أنا قولتلك مليون مرة إن موضوع الخلفه ده ب إدين ربنا وإحنا لازم نرضى ب إللى كتبه لينا ربنا وإتفقنا قبل كده إننا نعيش وننسا موضوع الخلفه دى ونخليها على ربنا  إحنا عملنا إللى علينا ورحنا كشفنا والدكتور قالنا مفيش أى موانع للحمل ولا عندى ولا عندك يبقه بلاش بقه كل شويه تفكرى بالشكل ده  أنا عايزك إنتى وبحبك إنتى يامجنونه  ياسمين / وأنا كمان بحبك أوى يا ادهم وعلشان كده نفسى أخلف منك وأفرحك وأخليك أسعد إنسان فى الدنيا  000000000000000000000000000  يروح ادهم عليها ويضمها ليه ويقولها  000000000000000000000000000  إنتى عندى الدنيا كلها ومعاكى أنا أسعد راجل فى الدنيا  أنا مش عايز أولاد غير منك إنتى  وياستى إنتى كل مرة بتقوليلى إنت إبنى خلاص بقه يبقه ليه عايزه تجبيلى شريك يشاركنى فى حبك  أنا طماع وأحب أخد الحب ده كله ليا وبس  0000000000000000000000000  ويمشى ادهم من البيت على محل الزجاج إللى بيمتلكه وهناك يقابل احمد صديق عمرة وصاحب محل المجوهرات اللى جمبه  0000000000000000000000000  احمد / صباح الخير ياادهم جاى المحل بعد الظهر انا مكنتش اعرف ان الجواز بيخلى الواحد كسلان قوى كده هههههه  دى رابع سنه ليك متجوز يابنى ولسه برضو كسلان من البيت للشغل ومن الشغل للبيت  ادهم / هههههه صباح الخير ياعم وبطل قر بعنيك المدورة دى الجواز جميل جدا وبالذات لما تتجوز الانسانه اللى بتحبها وبتحبك  احمد / يعنى أتجوز على ضمانتك  ادهم / إتكل على الله ياعم هى موته ولا أكتر هههههههههه  احمد / ربنا يطمنك ههههههه  000000000000000000000000  ويدخل احمد يقعد مع ادهم فى المحل ويدور ما بينهم الحوار ده  00000000000000000000000